40. ΒΑΣΙΛΙΚΟΝ ΔΙΑΤΑΓΜΑ της 10/14 Ιαν. 1959 (ΦΕΚ Α΄ 10) Περί ταχυδρομικών τελών Εσωτερικού. Έχοντες υπ’ όψει τας διατάξεις του άρθρ. 11 του υπ’ αριθ. 896/1941 Ν.Δ/τος «περί αυξήσεως των Τ.Τ.Τ. τελών Εσωτερικού» ,του άρθρ. 3 του Νόμ. 841/1948 «περί ταχυδρομικών δεμάτων» του άρθρ. 2 του Ν.Δ. 404/1957 «περί ταχυδρομικών επιταγών» την υπ’ αριθ. 661/1958 γνωμοδότησιν του Συμβουλίου Επικρατείας ως και την υπ’ αριθ. 5882/17.5.58 απόφασιν του Υπουργού των Συγκοινωνιών και Δημοσίων Έργων. Προτάσει των Ημετέρων επί των Οικονομικών και Συγκοινωνιών και Δημοσίων Έργων Υπουργών, απεφασίσαμεν και διατάσσομεν: Άρθρ.1.-Από της 16 Ιαν. 1959 τα ταχυδρομικά τέλη αλληλογραφίας εσωτερικού ορίζονται ως ακολούθως: 1.Επιστολαί μέχρι βάρους 20 γραμμαρίων δραχ. 2,50 από πόλεως εις πόλιν και δραχ. 2 εντός της τοπικής ακτίνος διανομής. Πέραν των 20 γραμμαρίων προστίθεται δραχ. 1,50 ανά 20 γραμμάρια ή κλάσμα αυτών. (Αντί της σελ. 173(α) Σελ. 173(β) Ταχυδρομική Ανταπόκριση 22.Γ.α.39-40 2. Επιστολαί, δελτάρια α) περιέχοντα ανταπόκρισιν δραχ. 2, β) εικονογραφημένα δελτάρια περιέχοντα αποκλειστικώς ευχετηρίους ή άλλας φιλοφρονητικάς εκφράσεις δραχ. 1,50. Ταύτα δύνανται να αποστέλλωνται εις ανοικτόν φάκελλον, ουχί όμως περισσότερα του ενός, άλλως τιμολογούνται ως επιστολαί. 3.Έγγραφα υποθέσεων και δείγματα εμπορευμάτων δραχ. 0,50 ανά 50 γραμμάρια ή κλάσμα αυτών. Ελάχιστον εισπρακτέον τέλος δραχ. 2,50 δια τα έγγραφα υποθέσεων και δραχ. 1,50 δια τα δείγματα. 4.Φωτοτυπικαί και φωνοληπτικαί ταινίαι και δίσκοι, ως και διάτρητα μουσικά τεμάχια δραχ. 1 ανά 50 γραμμάρια ή κλάσμα αυτών. Ελάχιστον εισπρακτέον τέλος δραχ. 2. Ανώτατον όριον βάρους 2 χιλιόγραμμα. Η συσκευασία τούτων δέον να επιτρέπη ευχερώς τον έλεγχον του περιεχομένου, άλλως τιμολογούνται ως επιστολαί. 5.Επισκεπτήρια εις ανοικτούς φακέλλους περιέχοντα αποκλειστικώς ευχάς ή άλλας φιλοφρονητικάς εκφράσεις δραχ. 1,50. «6.Εγκύκλιος δραχ. 1,50 ανά 50 γραμμάρια ή κλάσμα αυτών. Εις περίπτωσιν συναποστολής εγκυκλίων και εντύπων ή εντύπων ανηκόντων εις διαφόρους τιμολογιακάς κατηγορίας, το τέλος υπολογίζεται επί του συνολικού βάρους κατά το τιμολόγιον των εγκυκλίων ή του εκ των συναποστελλομένων εντύπων υποκειμένου εις το μεγαλύτερον τέλος. Το τέλος όμως τούτο δεν δύναται εν πάση περιπτώσει να είναι ανώτερον του αθροίσματος των τελών, άτινα θα εισεπράττοντο δια την χωριστήν ταχυδρόμησιν των εν λόγω συναποστελλομένων αντικειμένων. Εις περίπτωσιν συναποστολής μετ’ εγκυκλίου ή εντύπων και δελτίου ταχυδρομικής επιταγής (Συμπεπληρωμένου ή μη υπό του αποστολέως) το αναλογούν εκάστοτε τέλος προσαυξάνεται κατά δραχ. 0,50». Η παρ. 6 αντικατεστάθη ως άνω δια του Β.Δ. 43 της 22/27 Ιαν. 1961. «6α.Έντυποι ειδοποιήσεις κατατιθέμεναι ομαδικώς ή τμηματικώς, βάσει υπευθύνου, εν τη δευτέρα περιπτώσει, δηλώσεως εντός δεκαπενθήμερου εις 100.000 τουλάχιστον πανομοιότυπα αντίτυπα, δι’ ων καλούνται πελάται ή συνδρομηταί προς είσπραξιν ή πληρωμήν χρημάτων ή παραλαβήν εμπορευμάτων δραχ. 1,20 κατ’ έντυπον. Τα αντικείμενα της κατηγορίας ταύτης δέον να είναι συσκευασμένα εις δέσμας ανά 100 αντίτυπα κατά Ταχυδρομικόν Γραφείον προορισμού, προκειμένου δε περί της πόλεως των Αθηνών, κατά ταχυδρ. τομέα διανομής και να φέρωσι τα οικεία ταχ. τέλη επικεκολλημένα εφ’ εκάστης δέσμης. Σελ. 174(β) 240-20 Το βάρος της δι’ έκαστον παραλήπτην απευθυνομένης εντύπου ειδοποιήσεως, δεν δύναται να υπερβαίνη τα 20 γραμμάρια, δεν επιτρέπεται δε να φέρωσιν αύται ετέραν εκτός της επιγραφής προσθήκην χειρόγραφον ή δια γραφομηχανής ή ετέρου μηχανικού μέσου. Η υπό εκάστου Γραφείου επίδοσις εις τους παραλήπτας των αντικείμενων τούτων δύναται να γίνη εν ανάγκη τμηματικώς εντός δεκαήμερου από της περιελεύσεως των δεσμών. Τα εκ τούτων μη δυνάμενα να επιδοθώσι, λόγω αλλαγής της διευθύνσεως του παραλήπτου, περιπίπτουν εις την κατηγορίαν των αχρήστων. Ταύτα, ως και εξ οιασδήποτε άλλης αιτίας καθιστάμενα ανεπίδοτα, επιστρεφόμενα εις το Γραφείον καταγωγής, παραλαμβάνονται εκ του Γραφείου τούτου μερίμνη του αποστολέως». Η παρ. 6α προσετέθη δια του άρθρ. 1 Β.Δ. 113/1964 (κατωτ. αριθ. 45). «7.Βιβλία και έντυπα μουσικά τεμάχια δραχ. 0,60 μέχρι βάρους 50 γραμμαρίων. Πέραν των 50 γραμμαρίων προστίθενται δραχ. 0,30 ανά 50 γραμμάρια ή κλάσμα αυτών». Η παρ. 7 αντικατασταθείσα δια του Β.Δ. της 17 Μαρτ./4 Απρ. 1959 (ΦΕΚ Α΄ 64) αντικατεστάθη εκ νέου ως άνω δια του Β.Δ. 258 της 30 Απρ./7 Μαΐου 1963 (ΦΕΚ Α΄ 56). 8)Φωτογραφίαι, αγγελίαι, προσκλητήρια, προγράμματα (συνεδριάσεων, εορτών, εκδρομών, διαλέξεων, αγώνων κλπ.), τιμοκατάλογοι και εν γένει έντυπα μη περιοδικά, ως και έντυπα είδη γραφικής ύλης, δραχ. 1 μέχρι βάρους 50 γραμμαρίων. Πέραν των 50 γραμμαρίων προστίθενται δραχ. 0,50 ανά 50 γραμμάρια ή κλάσμα αυτών. 9)Αγγελίαι, προσκλητήρια, προγράμματα, τιμοκατάλογοι και έντυπα εν γένει, δι’ ων επιζητείται η προσέλκυσις πελατείας (διαφημίσεις) δραχ. 0,70 κατ’ αντίτυπον, εφ’ όσον κατατίθενται εις 500 τουλάχιστον πανομοιότυπα αντίτυπα και το βάρος εκάστου αντιτύπου δεν υπερβαίνει τα 20 γραμμάρια. 22.Γ.α.40 Ταχυδρομική Ανταπόκριση 10)Ειδικά δελτία Ιδιωτικών Σχολείων περί της προόδου και βαθμολογίας των μαθητών δραχ. 1,50. 11)Αποκόμματα εφημερίδων αποστελλόμενα παρ’ ειδικών Πρακτορείων δραχ. 0.30 ανά 50 γραμμάρια ή κλάσμα αυτών. 12)Ανάγλυφοι εκτυπώσεις τυφλών δραχ. 0,10 ανά 1000 γραμμάρια. 13.«Εφημερίδες και περιοδικά εκδιδόμενα εν Ελλάδι άπαξ τουλάχιστον κατά τρίμηνον κατά τας διατάξεις του Νόμου «περί Τύπου» δραχ. 0,50 ανά 50 γραμμάρια ή κλάσμα αυτών. Τα ανωτέρω, αποστελλόμενα προς κυκλοφορίαν παρά των εκδοτών ή εντολοδόχων αυτών. α)Εις δέσμας προς τα κατά τόπους Πρακτορεία Εφημερίδων ή τους κατά τόπους αντιπροσώπους των εκδοτών δραχ. 0,10 ανά 50 γραμμάρια ή κλάσμα αυτών. β)Εις συνδρομητάς ή εις δέσμας προς Ταχυδρομικά Γραφεία, περιλαμβανούσας πλείονα φύλλα προς διανομήν εις συνδρομητάς εξυπηρετουμένους υπό των διανομέων του προς ο η δέσμη Ταχ. Γραφείου, δραχ. 0,20 ανά 50 γραμμάρια ή κλάσμα αυτών. Πάντως το ταχ. τέλος το αναλογούν κατά φύλλον περιλαμβανόμενον εις δέσμην προς Ταχ. Γραφείον, δεν δύναται να είναι μικρότερον των δραχ. 0,05. γ)Εις δέσμας προς Ταχυδρ. Γραφεία Πρωτευουσών Νομών, περιλαμβανούσας φύλλα προς πλείονας συνδρομητάς διαμένοντας εις διαφόρους πόλεις του Νομού δραχ. 0,30 ανά 50 γραμμάρια ή κλάσμα αυτών, του αναλογούντος κατά φύλλον τέλους μη δυναμένου να είναι μικροτέρου των δραχ. 0,10. Πάντα τα ανωτέρω ταχ. τέλη ισχύουσι και δια τα περιοδικά μόδας τα εκδιδόμενα εν Ελλάδι άπαξ τουλάχιστον κατά τρίμηνον κατά τας διατάξεις του Νόμου «περί Τύπου». Εφημερίδες και περιοδικά, συμπεριλαμβανομένων και των περιοδικών μόδας, εκδιδόμενα εις το Εξωτερικόν άπαξ τουλάχιστον κατά τρίμηνον και ταχυδρομούμενα εις το Εσωτερικόν της Χώρας παρ’ οιουδήποτε, υπόκεινται εις ταχ. τέλος δραχ. 0,50 ανά 50 γραμμάρια ή κλάσμα αυτών. Τα οριζόμενα δια της παρούσης παρ. 13 ταχυδρομικά τέλη ισχύουσι μόνον δια τα περιοριστικώς αναφερόμενα εν αυτή περιοδικά έντυπα». Η παρ. 13 αντικατεστάθη ως άνω δια του Β.Δ/τος 26 Ιουλ./25 Αυγ. 1959 (ΦΕΚ Α΄ 175). «Τα ηθικοθρησκευτικού περιεχομένου περιοδικά: 1.«Ζωή» 2.«Ζωή του παιδιού». 3.«Σωτήρ» 4.«Προς την Νίκην» 5.«Εκκλησία» 6.«Ενορία» 7.«Φωνή του Κυρίου» 8.«Εφημέριος» 9.«Θεολογία» 10.«Χα-ρούμενα Παιδιά».11.«Χαρούμενο σπίτι» 12.«Ο Ερυθρός Σταυρός της νεότητος και 13.«Ο τύπος» Ελληνικός Ορθόδοξος», υπόκεινται εις το ήμισυ των υπό της παρούσης παραγράφου προβλεπομένων κατά περίπτωσιν δια τα λοιπά περιοδικά τελών. Το εντός « » εδάφιον προσετέθη δια του Β.Δ. 43 της 22/27 Ιαν. 1961. Εις το υπό του ανωτ. εδαφίου προβλεπόμενον μειωμένον ταχ. τέλος υπήχθησαν και τα κάτωθι ομοίου περιεχομένου περιοδικά: α)«Χριστιανική Σπίθα» και «Σταυρός» δια του Β.Δ. υπ’ αριθ. 662/1962 (κατωτ. αριθ. 44) και β)«Η πρόληψις των ατυχημάτων» δια του Β.Δ. υπ’ αριθ. 258 της 30 Απρ./7 Μαΐου 1963 (ΦΕΚ Α΄ 56). 14.«Εφημερίδες και περιοδικά εκδιδόμενα εν Ελλάδι κατά τας διατάξεις του Νόμου «περί Τύπου» και αποστελλόμενα παρ’ εκδοτών προς κυκλοφορίαν, υπόκεινται εις ταχ. τέλη δραχ. 0,30 ανά 50 γραμμάρια ή κλάσμα αυτών εφ’ όσον δεν φέρουσιν ευδιακρίτως την ένδειξιν της περιοδικότητός των, ως και τον αριθμόν και την τιμήν του φύλλου, ή συντρέχει μία τουλάχιστον των κάτωθι περιπτώσεων: α)Αποστέλλονται εις τους παραλήπτας δωρεάν. Δύναται κατ’ εξαίρεσιν να αποστέλλεται παρά των εκδοτών δωρεάν μικρός αριθμός φύλλων, τιμής ένεκεν. β)Το υπό ταχυδρόμησιν φύλλον εξεδόθη εκτάκτως κατά χρονικόν διάστημα μείζον του τριμήνου. γ)Αι περιεχόμεναι εις ταύτα αγγελίαι εν γένει (αγοραί και πωλήσεις κινητών και ακινήτων, ενοικιάσεις, προσφορά και ζήτησις εργασίας, συνοικέσια και τα τοιαύτα) τα προγράμματα διαλέξεων, εορτών, εκδρομών, αγώνων, αι διαφημίσεις πάσης φύσεως υφ’ οιονδήποτε τύπον και αν εμφανίζωνται, ως και αι πληροφορίαι επικαίρου οικονομικού ενδιαφέροντος (τρέχουσαι τιμαί αξιών και εμπορευμάτων, διατιμήσεις, πλειστηριασμοί, δημοπρασίαι, ισολογισμοί εταιρειών) καταλαμβάνουσι πλέον του ημίσεος του συνόλου των σελίδων. Η κατά την παρούσαν περίπτ. γ΄ ύλη, δεν δύναται εν πάσει περιπτώσει να υπερβαίνη τα δύο τρίτα του συνόλου των σελίδων της εφημερίδος ή του περιοδικού, άλλως ταύτα χαρακτηρίζονται και τιμολογούνται ως τα εν παρ. 8 και 9 έντυπα, κατά την περίπτωσιν. δ)Εν δημοσίευμα καταλαμβάνει πλέον του ημίσεος, των σελίδων αίτινες απομένουσι μετά την αφαίρεσιν των κατά την προηγουμένην περίπτ. γ΄ σελίδων. Αι υποκείμεναι εις τέλη δραχ. 0,30 ανά 50 γραμμάρια συμφώνως προς την παρούσαν παράγραφον, εφημερίδες και περιοδικά, δύνανται ν’ αποστέλλονται υπό των εκδοτών των και εις δέσμας προς Ταχ. Γραφεία, περιλαμβανούσας πλείονα φύλλα προς διανομήν εις συνδρομητάς εξυπηρετουμένους υπό των διανομέων  του προς ο η  δέσμη Ταχυδ. Γραφείου, του (Αντί της σελ. 175(α) Σελ. 175(β) 240-21 Ταχυδρομική Ανταπόκριση 22.Γ.α.40 τέλους υπολογιζομένου υπό του συνολικού βάρους εκάστης δέσμης. Πάντως το ταχυδρ. τέλος το αναλογούν κατά φύλλον περιλαμβανόμενον εις τοιαύτην δέσμην, δεν δύναται να είναι μικρότερον των δραχ. 0,20». Δια τας κατ’ εφαρμογήν της παρούσης παραγράφου και της προηγουμένης τοιαύτης (περίπτ. β΄.) αποστολάς εις δέσμας, η Ταχυδρομική Υπηρεσία δύναται να καθορίζη όπως εκάστη τοιαύτη δέσμη περιλαμβάνη φύλλα ταξινομημένα κατά Κέντρα, Ζώνας ή Τομείς Ταχυδρομικής διανομής της πόλεως προορισμού της δέσμης». Η παρ. 14 αντικατεστάθη ως άνω δια του Β.Δ/τος 26 Ιουλ./25 Αυγ. 1959 (ΦΕΚ Α΄ 175). 15)Τέλος συστάσεως δραχ. 3,50. 16)Τέλος κατεπείγοντος δραχ. 5. 17)Επίδοσις από θυρίδος POST RESTANTE κατ’ επιδιδόμενον αντικείμενον δραχ. 0,50. 18)Απόδειξις παραλαβής συστημένου δέματος, επιταγής δραχ. 3,50 ζητουμένη μετά την κατάθεσιν δραχ. 5. 19)Αιτήσεις πάσης φύσεως σχετικαί με ταχυδρομηθέντα αντικείμενα αλληλογραφίας, δέματα, επιταγάς (πληροφοριών περί της τύχης, τροποποιήσεως διευθύνσεως ή Γραφείου προορισμού, επιστροφής , αναστολής πληρωμής επιταγής, μειώσεως ή μη εισπράξεως ποσού αντικαταβολής, αποζημιώσεως, αναθεωρήσεως δασμού) δραχ. 4. 20)Δικαίωμα ασφαλείας δι’ επιστολάς μετά δεδηλωμένης αξίας ανά 100 δραχμάς δηλουμένης αξίας ή κλάσμα αυτών δραχ. 0,50. Ανώτατον όριον ποσού δηλωτέας αξίας δραχ. 5.000  21)Ελάχιστον τέλος εισπραττόμενον δι’ απροπλήρωτα ή ανεπαρκώς προπληρωμένα αντικείμενα αλληλογραφίας δραχ. 0,50. 22)Βιβλία αποδείξεων καταθέσεως ταχ. αντικειμένων προς χρήσιν των πελατών (υποδ. 55) δραχ. 12. 23)Ποσόν αποζημιώσεως δι’ απώλειαν συστημένων δραχ. 125. 24)Εξαμηνιαίον μίσθωμα ιδιωτικών γραμματοθυρίδων από 1ης Ιαν. 1959: α)Μετά κλειδός δια την πόλιν Αθηνών δραχ. 250, δια τας πόλεις Πειραιώς, Θεσσαλονίκης δραχ. 200, δια δε τας λοιπάς πόλεις δραχ. 150. Σελ. 176(β) 240-22 β)Ανοικταί γραμματοθυρίδες δραχ. 100. Το μίσθωμα άρχεται την 1ην Ιανουαρίου ή την 1ην Ιουλίου εκάστου έτους. Εάν η μίσθωσις ήθελεν αρχίσει μετά την 1ην Ιανουαρίου ή την 1ην Ιουλίου, καταβάλλεται το αναλογούν μίσθωμα δια τον υπολειπόμενον μόνον χρόνον του εξαμήνου. Καθ’ οιανδήποτε όμως ημέραν του μηνός ήθελεν εγκριθή η μίσθωσις το δια τον εν λόγω μήνα μίσθωμα καταβάλλεται ολόκληρον. 25)Ετήσιον μίσθωμα ιδιωτικού γραμματοκιβωτίου δραχ. 150. 26)Ετήσιον αντισήκωμα δια την διατήρησιν γραμματοσήμων παρ’ εξουσιοδοτημένων πελατών δραχ. 300. 27)Αντισήκωμα κατόχων μηχανών προπληρωμής από 1ης Ιαν. 1959, δια την αποτύπωσιν επί των περικαλυμμάτων της αλληλογραφίας των, διαφημίσεων συναφών προς τας εργασίας των, δραχ. 750 καθ’ εξάμηνον, αρχόμενον την 1ην Ιανουαρίου ή την 1ην Ιουλίου εκάστου έτους. Εάν η σχετική έγκρισις ήθελε δοθή μετά την 1ην Ιανουαρίου ή 1ην Ιουλίου καταβάλλεται το αναλογούν ποσόν δια τον υπολειπόμενον μόνον χρόνον του εξαμήνου. Καθ’ οιανδήποτε όμως ημέραν του μηνός και εάν ήθελε δοθή η έγκρισις, το δια τον μήνα τούτον αναλογούν αντισήκωμα υπολογίζεται ολόκληρον. 28)Πρόσθετον αεροπορικόν τέλος εγγράφων υποθέσεων, δειγμάτων και εντύπων πάσης κατηγορίας εσωτερικού δραχ. 0,20 ανά 50 γραμμάρια ή κλάσμα αυτών. 29)Ως τοπική ακτίς διανομής εκάστου γραφείου, θεωρείται η περιφέρεια η εξυπηρετουμένη υπό των διανομέων τούτου. Εξαιρετικώς η περιφέρεια της τέως Διοικήσεως Πρωτευούσης θεωρείται ως υπαγομένη εις την αυτήν τοπικήν ακτίνα διανομής. Άρθρ.2.-Το άρθρ. 2 του από 15/22.10.1956 Β.Δ/τος «περί τροποποιήσεως ταχυδρομικών τινών τελών» καταργείται από 16 Ιαν. 1959. Εις τους αυτούς Υπουργούς επί των Συγκοινωνιών-Δημοσίων Έργων και Οικονομικών ανατίθεμεν την δημοσίευσιν και εκτέλεσιν του παρόντος Δ/τος. 22.Γ.α.40 Ταχυδρομική Ανταπόκριση